### NN 1/2015 (2.1.2015.), Odluka o određivanju demarkiranih područja u kojima se provode mjere sprječavanja širenja i suzbijanja azijske strizibube Anoplophora chinensis (Forster)

MINISTARSTVO POLJOPRIVREDE

17

Na temelju članka 14. stavka 4. Zakona o biljnom zdravstvu (»Narodne novine«, broj 75/2005 i 55/2011) i članka 6. stavka 1. Provedbene odluke Komisije u pogledu hitnih mjera za sprečavanje unošenja u Uniju organizma Anoplophora chinensis (Forster) i njegovog širenja unutar Unije 2012/138/EU, koja je izmijenjena i dopunjena Provedbenom odlukom Komisije u pogledu uvjeta za unošenje u Uniju i premještanje unutar Unije određenog bilja kako bi se spriječilo unošenje i širenje organizma Anoplophora chinensis (Forster) 2014/356/EU, ministar poljoprivrede donosi

ODLUKU

O ODREĐIVANJU DEMARKIRANIH PODRUČJA U KOJIMA SE PROVODE MJERE SPRJEČAVANJA ŠIRENJA I SUZBIJANJA AZIJSKE STRIZIBUBE ANOPLOPHORA CHINENSIS (FORSTER)

I.

Određuju se demarkirana područja u kojima je obvezno provođenje mjera navedenih u točki 3. Priloga II. Provedbene odluke Komisije u pogledu hitnih mjera za sprečavanje unošenja u Uniju organizma Anoplophora chinensis (Forster) i njegovog širenja unutar Unije 2012/138/EU koja je izmijenjena i dopunjena Provedbenom odlukom Komisije u pogledu uvjeta za unošenje u Uniju i premještanje unutar Unije određenog bilja kako bi se spriječilo unošenje i širenje organizma Anoplophora chinensis (Forster) 2014/356/EU, koju prouzrokuje azijska strizibuba Anoplophora chinensis (Forster).

II.

Demarkirana područja iz točke I. ove Odluke obuhvaćaju zaraženo područje u polumjeru od 100 m oko mjesta na kojem je utvrđena prisutnost azijske strizibube Anoplophora chinensis (Forster) i sigurnosno područje koje se nalazi oko zaraženog područja u polumjeru od 2 km.

III.

Popis naselja koja čine zaraženo područje, te popis naselja koje čine sigurnosno područje u demarkiranim područjima iz točke I. ove Odluke nalazi se u Prilogu 1. koji je tiskan uz ovu Odluku i njezin je sastavni dio.

IV.

Karte demarkiranih područja iz točke I. ove Odluke nalaze se u Prilogu 2. koji je tiskan uz ovu Odluku i njezin je sastavni dio.

V.

Danom stupanja na snagu ove Odluke prestaje važiti Odluka o određivanju demarkiranih područja u kojima se provode mjere sprječavanja širenja i suzbijanja azijske strizibube Anoplophora chinensis (Forster) (»Narodne novine«, br. 101/2014).

VI.

Ova Odluka stupa na snagu danom donošenja, a objavit će se u »Narodnim novinama«.

Klasa: 320-20/14-01/128

Urbroj: 525-09/1164-14-1

Zagreb, 19. prosinca 2014.

Ministar

Tihomir Jakovina, v. r.

**PRILOG 1.**

POPIS NASELJA KOJA ČINE DEMARKIRANA PODRUČJA ZA ŠTETNI ORGANIZAM AZIJSKA STRIZIBUBA ANOPLOPHORA CHINENSIS (FORSTER)

Tablica 1: Popis naselja koja čine zaraženo područje u demarkiranim područjima za štetni organizam azijska strizibuba Anoplophora chinensis (Forster)

|  |  |  |  |
| --- | --- | --- | --- |
| Godina utvrđivanja  demarkiranog područja | Županija | Općina/grad | Naselje |
| 2014. | Zadarska | Sveti Filip i Jakov | Turanj (dio) |
| Sveti Filip i Jakov (dio) |

Tablica 2: Popis naselja koja čine sigurnosno područje u demarkiranim područjima za štetni organizam azijska strizibuba Anoplophora chinensis (Forster)

|  |  |  |  |
| --- | --- | --- | --- |
| Godina utvrđivanja  demarkiranog područja | Županija | Općina/grad | Naselje |
| 2014. | Zadarska | Sveti Filip i Jakov | Sikovo (dio) |
| Turanj (dio, uključujući otok Babac) |
| Sveti Filip i Jakov (dio) |
| Biograd na Moru | Biograd na Moru (dio) |
| Pašman | Otok Komornik |

Tablica 3: Popis naselja koja čine zaraženo područje u demarkiranim područjima za štetni organizam azijska strizibuba Anoplophora chinensis (Forster)

|  |  |  |  |
| --- | --- | --- | --- |
| Godina utvrđivanja  demarkiranog područja | Županija | Općina/grad | Naselje |
| 2014. | Zagrebačka | Rugvica | Rugvica (dio) |

Tablica 4: Popis naselja koja čine sigurnosno područje u demarkiranim područjima za štetni organizam azijska strizibuba Anoplophora chinensis (Forster)

|  |  |  |  |
| --- | --- | --- | --- |
| Godina utvrđivanja  demarkiranog područja | Županija | Općina/grad | Naselje |
| 2014. | Zagrebačka | Dugo Selo | Dugo Selo (dio) |
| Kopčevec (dio) |
| Puhovo (dio) |
| Rugvica | Dragošička (dio) |
| Jalševec Nartski (dio) |
| Okunšćak (dio) |
| Rugvica (dio) |

**PRILOG 2.**

KARTE DEMARKIRANIH PODRUČJA ZA ŠTETNI ORGANIZAM AZIJSKA STRIZIBUBA ANOPLOPHORA CHINENSIS (FORSTER)

Karta 1: Demarkirana područja u Republici Hrvatskoj

![](dodatni/434358.jpg)

Karta 2: Demarkirana područja u Zadarskoj županiji

![](dodatni/434359.jpg)

Karta 3: Demarkirana područja u Zagrebačkoj županiji

![](dodatni/434360.jpg)

1 02.01.2015 Odluka o određivanju demarkiranih područja u kojima se provode mjere sprječavanja širenja i suzbijanja azijske strizibube Anoplophora chinensis (Forster)

1 02.01.2015 Odluka o određivanju demarkiranih područja u kojima se provode mjere sprječavanja širenja i suzbijanja azijske strizibube Anoplophora chinensis (Forster)

1 02.01.2015 Odluka o određivanju demarkiranih područja u kojima se provode mjere sprječavanja širenja i suzbijanja azijske strizibube Anoplophora chinensis (Forster)